ກໍາລັງສະຫະພາບອາຟຣິກາ ເສຍຊີວິດຫຼາຍສິບຄົນ ຢູ່ໂຊມາເລຍ
ມີລາຍງານວ່າ ກໍາລັງຮັກສາສັນຕິພາບ ຂອງສະຫະພາບອາຟຣິກາ ເສຍຊີວິດ ບໍ່ຕໍ່າກວ່າ 40 ຄົນ ຢູ່ໂຊມາເລຍ
ລາຍງານສະບັບນຶ່ງຂອງຜູ້ບັນຊາການກຳລັງສະຫະພາບ ອາຟຣິກາໃນໂຊມາເລຍເວົ້າວ່າ ການສູ້ລົບກັນເມື່ອໄວໆ ມານີ້ທີ່ນະຄອນຫຼວງໂມກາດິສຊູເຮັດໃຫ້ກຳລັງຮັກສາສັນ ຕິພາບຢ່າງນ້ອຍ 40 ຄົນເສຍຊີວິດແລະອີກ 130 ຄົນ ໄດ້ຮັບບາດເຈັບ ໂຕເລກ ຊຶ່ງກ່າວອ້າງຢູ່ຂໍ້ຄວາມຂອງຈົດໝາຍສະບັບນຶ່ງທີ່ VOA ພະແນກພາສາໂຊມາເລຍ ໄດ້ຮັບມານັ້ນ ແມ່ນສູງ ກວ່າໂຕເລກທີ່ໄດ້ມີການເປີດເຜີຍ ຢ່າງຫຼວງຫຼາຍ ຈົດໝາຍຂອງພົນຕີ Nathan Mugisha ທີ່ສົ່ງໄປຫາພວກ ນັກການທູດຕາເວັນຕົກກ່າວວ່າ ທະຫານຂອງສະຫະພາບ ອາຟຣິກາໄດ້ຮັບບາດເຈັບລົ້ມຕາຍໃນລະຫວ່າງການປະຕິ ບັດງານເດືອນແລ້ວເພື່ອເຂົ້າຢຶດເອົາສະຖານທີ່ຕ່າງໆຄືນຈາກ ກຸ່ມຫົວຮຸນແຮງ Al-Shabab ກຳລັງຮັກສາສັນຕິພາບຂອງສະຫະພາບອາຟຣິກາ ທີ່ເອີ້ນ ຫຍໍ້ວ່າ AMISOM ນັ້ນ ໃນທີ່ສຸດກໍສາມາດເຂົ້າຄວບຄຸມສະຖານທີ່ຕ່າງໆຮວມທັງສະຖານ ທີ່ແຫ່ງນຶ່ງໃກ້ໆກັບຕະຫຼາດ Bakara ແລະຕຶກກະຊວງປ້ອງກັນປະເທດ ຈົດໝາຍເວົ້າວ່າ ການປະຕິບັດງານໃນເທື່ອນີ້ ແມ່ນພົວພັນກັບກຳລັງຮັກສາສັນຕິພາບຈາກ ປະເທດບຸຣຸນດີ ໂຄສົກຂອງກຳລັງຮັກສັນຕິພາບ AMISOM ທ່ານ Barigye Ba-Hoku ບໍ່ໄດ້ໃຫ້ການ ຢືນຢັນຫຼືປະຕິເສດແຕ່ຢ່າງໃດກ່ຽວກັບໂຕເລກຂອງພວກບາດເຈັບລົ້ມຕາຍຢູ່ໃນລາຍງານ ທ່ານເວົ້າວ່າ ສຳລັບສະຫະພາບອາຟຣິກາແລ້ວ ການເສຍຊີວິດຂອງທະຫານພຽງຜູ້ດຽວກໍ ເປັນຈຳນວນຫຼາຍໂພດແລ້ວ ແລະທ່ານໄດ້ສະແດງຄວາມເສົ້າສະລົດໃຈຕໍ່ບັນດາຄອບຄົວ ຂອງກຳລັງຮັກສັນຕິພາບທີ່ເສຍຊີວິດໃນການສູ້ລົບທີ່ປະເທດໂຊມາເລຍ ແຕ່ແນວໃດກໍຕາມໂຄສົກຂອງຫົວໜ້ານະໂຍບາຍການຕ່າງປະເທດສະຫະພາບຢູໂຣບທ່ານ ນາງ Catherine Ashton ກ່າວຕໍ່ VOA ໃນວັນສຸກວານນີ້ວ່າ ສະຫະພາບຢູໂຣບໄດ້ຮັບ ຂ່າວວ່າ ມີທະຫານສະຫະພາບອາຟຣິກາຢ່າງນ້ອຍ 50 ຄົນໄດ້ເສຍຊີວິດໃນການສູລົບກັນ ເມື່ອໄວໆມານີ້ຢູ່ໂຊມາເລຍ